Resident Evil: Dead Aim

Resident Evil: Dead Aim, იაპონიაში ცნობილი, როგორც  — სინათლის პისტოლეტის შუტერის ჟანრის ვიდეო თამაში, რომელიც შექმნა კომპანია Cavia-მ და გამოსცა Capcom-მა PlayStation 2-ის პლატფორმისთვის. იაპონიაში თამაში გამოვიდა 2003 წლის 13 თებერვალს, ჩრდილოეთ ამერიკაში 2003 წლის 17 ივნისს, ხოლო PAL-რეგიონისთვის, იმავე წლის 9 ივლისს. ეს არის რიგით მეოთხე ნაწილი „Gun Survivor“-ის სერიიდან. ეს ასევე პირველი თამაშია ფრენჩაიზიდან, სადაც წარმოდგენილია პირველი პირის შუტერისა და მესამე პირის ხედვის ნაზავი.

„Dead Aim“ში მესამე პირის ხედვა ჩნდება, მაშინ, როდესაც პერსონაჟი მოძრაობს, ხოლო პირველ პირისას, მაშინ, როდესაც უმიზნებს და ისვრის ცეცხლსასროლი იარაღიდან. ეს თამაში, ასევე არის სერიიდან ერთ-ერთი იმ იშვიათთაგანი, სადაც პერსონაჟს შეუძლია სიარულის პარალელურად გაისროლოს იარაღიდან.

სიუჟეტის ცენტრშია ბრიუს მაკგივერნი, აშშ-ს მთავრობის სპეც-აგენტი, რომელსაც დავალებული აქვს კორპორაცია Umbrella-ს ყოფილი თანამშრომლის მიერ გატაცებული განსაკუთრებით საშიში „G ტიპის ვირუსის უკან დაბრუნება, რათა თავიდან იქნას აცილებული მისი გავრცელება.    

„Dead Aim“-მა მიიღო შერეული შეფასებები მიმოხილველებისგან. საერთო განხილვების საიტებზე GameRankings-სა და Metacritic-ზე ფლობს 66.74% (47 მიმოხილვაზე დაყრდნობით) და 65/100 (28 მიმოხილვაზე დაყრდნობით).

იხილეთ აგრეთვე
 „Resident Evil Survivor“
 „Resident Evil Survivor 2 Code: Veronica“

რესურსები ინტერნეტში 

სქოლიო

კატეგორია:2003 წლის ვიდეო თამაშები
კატეგორია:სინათლის იარაღის თამაშები
კატეგორია:PlayStation 2-ის თამაშები
კატეგორია:Resident Evil-ის თამაშები
კატეგორია:ერთმოთამაშიანი ვიდეო თამაშები
კატეგორია:ვიდეო თამაშები შემუშავებული იაპონიაში
კატეგორია:ვიდეო თამაშები სპინოფები